ባለፉት ሦስት ወራት ስኬታማ የዲፕሎማሲ ሥራዎች ተከናውነዋል -ጠቅላይ ሚንስትር ዶክተር አብይ አህመድ
ባለፉት ሦስት ወራት ውስጥ ኢትዮጵያ ከተለያዩ አገራት ጋር ስኬታማ የዲፕሎማሲ ሥራዎችን ማከናወኗን ጠቅላይ  ሚንስትር ዶክተር አብይ አህመድ ገለጹ ።ጠቅላይ ሚንስትር ዶክተር አብይ በአገሪቱ ወቅታዊ ጉዳዮችን በማስመልከት በህዝብ ተወካዮች ምክርቤት ባደረጉት  ንግግር እንደገለጹት ባለፉት ሦስት ወራት ኢትዮጵያ ከጎረቤት አገራትና የመካከለኛ ምስራቅ አገራት ጋር ስኬታማ የዲፕሎማሲ ሥራዎችን በማካሄድ ውጤት ማስመዝገቧን ተናግረዋል ።ከኢትዮጵያ ጋር  ዝቅተኛ የዲፕሎማሲ ግንኙነት ካላቸው አገራት ጋር ዲፕሎማሲያዊ ግንኙነቱን ለማጠናከር  በተደረገው ጥረት  አመርቂ ውጤት ተመዝግቧል ።ባለፉት ሦስት ወራት አገሪቷ በፈጠረችው የዲፕሎማሲያዊ ግንኙነት የአገሪቱን የውጭ ምንዛሪ እጥረት  ለመቅረፍ መቻሉን ጭምር  ጠቅላይ ሚንስትሩ አያይዘው ገልጸዋል ።ባለፉት ሦስት ዓመታት በአገሪቱ ተከስቶ በነበረው ግጭት ምክንያት ተጥሎ የቆየው የአስቸኳይ ጊዜ አዋጅ  መነሳቱንና  በተደረገው  የአመራር ለውጥ  በተሠሩ ሥራዎች  አንጸፃራዊ ሰላምናአገራዊ  መግባባት መስፈኑን ጠቅላይ ሚንስትሩ ባደረጉት ንግግር አመልክተዋል ።    የህዝብን ሰላምና መረጋጋት  ለማስፈን  በተደረጉ ጥረቶች ውጤት  ቢመዘገቡም   ይህን ለውጥ ወደ ኋላ ለመመለስ  የሚጥሩ  ግለሰቦችና  አካላት እንዳሉም  ጠቅላይ ሚንስትሩ ጠቁመዋል ።በአገሪቱ ሰላምና አንድነትን የማስፈን ሁኔታ ጊዜው የሚጠይቀው ተግባር መሆኑንና  በአብዛኛው የአገሪቱ አካባቢዎችም ውጤት ተገኝቶበታል ብለዋል ጠቅላይ ሚንስትር ዶክተር አብይ  በንግግራቸው ።መንግሥት የሓሳብ ብዝሃነትን ለማምጣት በርካታ እርምጃዎች ወስዷል እየወሰም ይገኛል ያሉት ጠቅላይ ሚንስትሩ በርካታ ፖለቲከኞችና ግለሰቦች ክሳቸው ተቋርጦ እንዲለቀቁ ተደርጓል ብለዋል ጠቅላይ ሚንስትሩ ።የአገሪቱ  የፍትህ ሥርዓት በጽኑ መለወጥ እንዳለበትና ለብዙ ችግሮች መንስኤ መንስኤ በመሆኑ  ሊሠራበት እንደሚገባ  ዶክተር አብይ  ተናግረዋል ።የህግና የፍትህ ሥርዓቱ ውስጥ ያሉትን ችግሮች ለመፍታት የፍትህና ህግ ማሻሻያ ምክር ቤት ተቋቁሟል ፣ ተጨማሪ የማስተካካያ  እርምጃዎች ይወሰዳሉ ብለዋል ።በአገሪቱ  ክፍተት የሚታዩባቸው የውሃ፣ የመብራትና የቴሌኮም አገልግሎቶች የህብረተሰብ የቅሬታ  ምንጮች በመሆናቸው ችግሮቹ እንዲፈቱ ለወደፊቱ የእርምት እርምጃ የሚወሰድ መሆኑን ጠቅላይ ሚንስትሩ አስገንዝበዋል ።